Document ID: 32004R0979

32004R0979
L 180/9
JURNALUL OFÍCIAL AL UNIUNII EUROPENE
REGULAMENTUL (CE) NR. 979/2004 AL COMISIEI
din 14 mai 2004
de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
întrucât:
(1)
Anexa III la Regulamentul (CE) nr. 1210/2003 enumeră persoanele fizice și juridice, organismele publice, societățile, instituțiile publice și entitățile care au făcut parte din fosta administrație a Irakului și care fac obiectul înghețării fondurilor și resurselor economice în temeiul regulamentului în cauză.
(2)
La 26 aprilie 2004, Comitetul pentru sancțiuni al Consiliului de Securitate al Națiunilor Unite a decis modificarea listei de persoane fizice și juridice, organisme publice, societăți, instituții publice și entități care au făcut parte din fosta administrație a Irakului și care trebuie să facă obiectul înghețării fondurilor și resurselor economice. Prin urmare, este necesară modificarea în consecință a anexei III.
(3)
Pentru a garanta eficacitatea măsurilor prevăzute de prezentul regulament, acesta trebuie să intre imediat în vigoare,
ADOPTĂ PREZENTUL REGULAMENT:
Articolul 1
Anexa III la Regulamentul (CE) nr. 1210/2003 se modifică în conformitate cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 mai 2004.

Labels: 3
18
15
5